**Apel de candidaturi**

Facultatea de Științe Politice, Filosofie și Științe ale Comunicării lansează competiția de selecție a candidaturilor pentru obținerea burselor de cercetare științifică în domeniile disciplinare acoperite de departamentele facultății. Activitatea de cercetare se va desfășura în Timișoara.

**Criterii de eligibilitate**

Bursele pentru tineri cercetători sunt burse rezidențiale postdoctorale de 10 luni destinate tinerilor cercetători performanți din domeniile disciplinare acoperite de Facultatea de Științe Politice, Filosofie și Științe ale Comunicării. Candidații la bursele pentru tineri cercetători trebuie să aibă deja titlul de doctor, obținut cu maximum 5 ani până la momentul depunerii aplicației și să fi făcut deja dovada capacității de a lucra cu succes ca cercetători autonomi.

**Condiţii generale**

Numărul burselor alocate: 2

Bursă lunară: 1500 lei

Durata: 10 luni.

Sursa de finanțare: veniturile proprii ale Facultății de Științe Politice, Filosofie și Științe ale Comunicării.

**Dosarul de candidatură**

Candidatura va fi redactată în limba engleză și va conține următoarele:

* Un formular de înscriere (disponibil pe pagina de web a Facultății);
* CV și portofoliu științific, construit în baza Ordinului ministrului Educației Naționale și Cercetării Științifice nr. 6.129/20.12.2016;
* Adeverință de susținere a doctoratului sau copie după diploma de doctor;
* Maximum 3 articole sau descrierea edițiilor coordonate/evenimentelor coordonate/proiecte de cercetare în care a fost implicat;
* Recomandarea a cel puțin două personalități în domeniu, dintre care minim una dintr-o universitate sau dintr-un institut de cercetare din afara României.
* Proiectul de cercetare (maximum 5 pagini; fără a include bibliografia, care se anexează separat);

**Procedura de selecție**

Procedura de selecție se desfășoară în conformitate cu prevederile Regulamentului HCA, nr. 4 / 12.10.2017, și constă în:

* Verificarea criteriilor de eligibilitate
* Analiza dosarului de candidatură

**calendarul de înscriere**

Date: depunerea dosarelor: 16.10, ora 9:00 – 20.10.2017, ora 12:00

Anunțarea candidaților înscriși la concurs: 20.10.2017, ora 14:00

Selecția dosarelor: 23.10.2017, Anunțarea rezultatelor: 23.10.2017, ora 14:00

Contestații: 24.10.2017, între orele 9:00 – 12:00

Rezolvarea contestațiilor și anunțarea rezultatelor finale, 24.10.2017, ora 16:00